Rasmus Kull

Rasmus Kull (sündinud 3. augustil 1984 Vaidaveres) on eesti ooperilaulja (tenor).Zõbin, Janno. Vanemuise särav ooperisolist Rasmus Kull: olen täiesti tavaline keskmine eestlane. Tartu Postimees, 26. aprill 2019.

 Haridus 
Rasmus Kull lõpetas 2006. aastal Tartu Ülikooli inglise keele ja kirjanduse erialal ja aastal 2008 Glasgow' Ülikooli magistrikraadiga (MLitt) foneetika ja sotsiolingvistika erialal. Aastal 2011 lõpetas ta Heino Elleri nimelises Tartu Muusikakoolis Viviane Kallaste lauluklassi ja 2014 Eesti Muusika- ja Teatriakadeemia klassikalise laulu erialal (õpetaja Taavi Tampuu) ning jätkab samas magistriõpinguid.Rasmus Kull. Vanemuise teatri veebisait.

Ta on osalenud professor Eva Märtsoni ja professor Alexander Schmalczi Saksa lied’i meistrikursustel ning Vanemuise solistidele korraldatud professor Jenny Anvelti ooperilaulu meistrikursusel.

 Lauljakarjäär 
Aastast 2008 on Rasmus Kull osalenud solisti ja kooriartistina Vanemuise muusikalavastustes, alates 2013 on ta Vanemuise ooperisolist. 

Ta on olnud Savonlinna Ooperifestivali koori liige ja aastal 2013 esines koos Eesti Filharmoonia Kammerkooriga Aix-en-Provence’i ooperifestivalil.

 Tunnustus 

 2019 Eesti Teatriliidu muusikaauhind

 Viited 

Kategooria:Eesti ooperilauljad
Kategooria:Sündinud 1984